Document ID: /roh_data/filtered/fineweb-2-filterrobots_roh.jsonl.gz/12659

Cun l’Ospital chantunal dal Grischun a Cuira, l’Ospital Tavau e l’Ospital Engiadin’Ota a Samedan datti en il Grischun trais centers da dialisa moderns en in ambient quiet. Ils tut en tut 33 plazs da dialisa porschan avunda capacitads per osps da vacanzas ed èn cuntanschibels bain da differentas regiuns.
Il project «dialisa da vacanzas» è vegnì elavurà e lantschà en collavuraziun dals trais centers da dialisa, dals hotels participads e dal post da coordinaziun dal turissem da sanadad. Dapi il zercladur 2021 datti differentas activitads da marketing online ed offline che vegnan finanziadas dals furniturs da prestaziuns. Dapli davart la purschida vegnis Vus a savair sin graubuenden.ch e sin il flyer ch’è disponibel era sco PDF.